Panaeolus acuminatus

Panaeolus acuminatus Bolbitiaceae familiako onddo espezie bat da. Efektu psikotropikoak eragiten dituen sindrome haluzinogenoa sortzen du.

Sinonimoak: Agaricus acuminatus, Agaricus caliginosus, Panaeolus rickenii, Stropharia acuminata.

 Deskribapena 
Kapela: Txikia, 1 eta 2 cm bitarteko diametrokoa, koniko-kanpai itxurakotik ganbilera, hauskorra. Kapelaren azala lehorra, leuna, distiratsua, ertz higrofanoa, pixka bat ildaskatua gardentasunagatik, arre ilun kolorekoa (arre-okre antzeko kolorekoa eguraldi lehorrarekin), arre-gorrixka koloretik arre-beltzaxkara zahartzen denean, ilunagoa erdialdean. Ertz fina, errezel partzialaren hondarrekin.

Orriak: Zabalak, itsatsiak eta beheranzkoak, grisak. jaspeztatuak, gris-marroi kolorekoak (belztu egiten dira zahartzean), ertza flokositate zuri sotilarekin. 

Hanka: Eraztun gabea, oso luzea (8 eta 12 cm bitarteko luzerakoa, 4 bider kapelarena) eta oso mehea (1-2), zilindrikoa, oinarria loditua, elastikoa, barnehutsa, matea, kapelaren antzeko marroi kolorekoa, heltzean edo ukitzean oinarria ilundu egiten zaio, hondo arre kolorekoaren gainean pruina zuriarekin.

Haragia: Urria, urtsua, arre kolorekoa. Usain fungiko ahularekin eta zapore melekarekin. Espora-jalkina beltza edo more kolorekoa.

Etimologia: Panaeolus terminoa, grezieratik dator "panaiolos" hitzetik, "pas pasa pan" = dena, eta "aiolos" = hainbat koloretakoak. Acuminatus epitetoa, zorrotz esan nahi duen "acuo acuare" hitzetik.

 Toxikotasuna 
Toxikoa.

 Nahasketa arriskua 
Panaeolus rickenii aldaerak oin laburragoa du, kapela parabolikoa eta erdi itotako titi nabarmen bat. Panaeolus fimicola delakoak espora txikiagoak ditu eta Panaeolus papilionaceus espezieak berriz handiagoak.

 Sasoia eta lekua 
Udaberrian eta udan. Ondo ongarritutako edo aberatsak diren larreetan, lurzoru fresko eta hezeetako belarretan.

 Banaketa eremua 
Kanada, Ameriketako Estatu Batuak, Alaska, Mexiko, Kolonbia, Brasil, Argentina, Txile, Islandia, Europa, Errusia, Kirgizistan, Pakistan, Himalaiako eremua, Australia, Zeelanda Berria.

 Erreferentziak 

 Kanpo estekak 

Kategoria:Panaeolus
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alaskako onddoak
Kategoria:Mexikoko onddoak
Kategoria:Kolonbiako onddoak
Kategoria:Brasilgo onddoak
Kategoria:Txileko onddoak
Kategoria:Argentinako onddoak
Kategoria:Islandiako onddoak
Kategoria:Europako onddoak
Kategoria:Errusiako onddoak
Kategoria:Himalaiako eremuaren onddoak
Kategoria:Kirgizistango onddoak
Kategoria:Pakistango onddoak
Kategoria:Txinako onddoak
Kategoria:Australiako onddoak
Kategoria:Zeelanda Berriko onddoak